

[bookmark: _GoBack]4.1. Oι Κοινωνικοί Θεσμοί αποτελούν οργανωμένες και σταθερές σχέσεις και δραστηριότητες που έχουν σκοπό να ικανοποιήσουν σημαντικές κοινωνικές ανάγκες. Βασικά χαρακτηριστικά: έχουν σημαντικούς κοινωνικούς σκοπούς, • παραμένουν σχετικά σταθεροί
4.2. Μέσω των θεσμών: i) η κοινωνία οργανώνεται και εξασφαλίζει τη διάρκειά της μέσα στο χρόνο ii) τα άτομα μαθαίνουν τις αξίες, τους κανόνες και τους ρόλους τους.
Όταν ένας θεσμός δημιουργείται με νόμο, τότε ο θεσμός είναι τυπικός και η διαδικασία δημιουργίας του ονομάζεται θεσμοθέτηση. Όταν αντίθετα εφαρμόζεται με πρωτοβουλία ορισμένων ατόμων και αποτελεί συνήθεια, τότε ο θεσμός είναι άτυπος και η διαδικασία δημιουργίας του ονομάζεται θεσμοποίηση.
4.5. Στις παραδοσιακές κοινωνίες συναντάμε τη μορφή της εκτεταμένης οικογένειας, που περιλαμβάνει πολλές μικρότερες οικογένειες. Οι δεσμοί των μελών είναι ισχυροί, εφόσον η οικογένεια έχει πολλές λειτουργίες: παράγει, εκπαιδεύει επαγγελματικά τα νέα μέλη, φροντίζει τα ασθενή, ανάπηρα και ηλικιωμένα μέλη της. Στις σύγχρονες κοινωνίες συναντάμε την Πυρηνική Οικογένεια. 
